open-index/open-wikipedia-markdown huggingface dataset:
গোপাল দেব

**গোপাল দেব** ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব ও শহীদ বিপ্লবী। কুমিল্লার জেলা ম্যাজিস্ট্রেট মি. স্টিভেন্সকে ১৯১৪ সালে ৩১ ডিসেম্বর বিপ্লবী সুনীতি চৌধুরী ও শান্তি ঘোষ হত্যা করলে সেই হত্যার ব্যাপারে দুটি রিভলভারসহ গোপাল দেব ধরা পড়েন। বিচারে তার আন্দামানে দ্বীপান্তরদণ্ড হয়। পরে ভারত ভূখণ্ডের জেলে স্থানান্তরিত হয়ে বন্দি অবস্থাতেই মারা যান।

## জন্ম
গোপাল দেবের জন্ম ব্রাহ্মণবাড়ীয়া জেলার শ্রীঘরে।

## তথ্যসূত্র

বিষয়শ্রেণী:পূর্ববঙ্গে জন্ম
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:ব্রাহ্মণবাড়িয়া জেলার ব্যক্তি
বিষয়শ্রেণী:ভারতীয় জাতীয়তাবাদী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:ব্রাহ্মণবাড়িয়া জেলার বিপ্লবী
বিষয়শ্রেণী:বাঙালি বিপ্লবী
জিল অ্যাব্রামসন

**জিল অ্যাব্রামসন** (ইংরেজিতে: Jill Abramson; জন্ম মার্চ ১৯, ১৯৫৪) একজন মার্কিন লেখিকা এবং সাংবাদিক। তিনি দ্য নিউ ইয়র্ক টাইমস পত্রিকার সাবেক নির্বাহী সম্পাদক হিসেবে খ্যাত। সেপ্টেম্বর ২০১১ থেকে মে ২০১৪ পর্যন্ত পত্রিকাটিতে তিনি নির্বাহী সম্পাদক হিসেবে দায়িত্ব পালন করেন। *দ্য নিউ ইয়র্ক টাইমস*-এর ১৬০ বছরের ইতিহাসে তিনিই প্রথম নারী হিসেবে এই পদে অধিষ্ঠিত হন। ১৯৯৭ সালে তিনি পত্রিকাটিতে সাংবাদিক হিসেবে যোগদান করেন। নির্বাহী সম্পাদক হবার আগে তিনি ওয়াশিংটন ব্যুরো প্রধান এবং ব্যবস্থাপনা সম্পাদক হিসেবেও দায়িত্ব পালন করেন। অ্যাব্রামসন দ্য ওয়াল স্ট্রিট জার্নাল পত্রিকাতেও তদন্ত প্রতিবেদক এবং ডেপুটি ব্যুরো প্রধান হিসেবেও কাজ করেছিলেন। 
ফোর্বস ২০১২ সালে অ্যাব্রামসনকে বিশ্বের ১০০ ক্ষমতাধর নারীদের অন্যতম হিসেবে অভিহিত করে। ফরেন পলিসি তাকে বিশ্বের ৫০০ ক্ষমতাধর ব্যক্তিদের অন্যতম হিসেবে আখ্যা দিয়েছে।

## তথ্যসূত্র

## বহিঃসংযোগ
*
*
**C-SPAN ''Q&A'' interview with Abramson, October 30, 2011
*
*
*

বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন ইহুদি
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন লেখিকা
বিষয়শ্রেণী:মার্কিন পুরুষ সাংবাদিক
বিষয়শ্রেণী:২০শ শতাব্দীর মার্কিন সাংবাদিক
বিষয়শ্রেণী:মার্কিন অ-কল্পকাহিনী লেখিকা
বিষয়শ্রেণী:র‌্যাডক্লিফ কলেজের প্রাক্তন শিক্ষার্থী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:মার্কিন সংবাদপত্রের প্রতিবেদক ও সংবাদদাতা
বিষয়শ্রেণী:২০শ শতাব্দীর মার্কিন লেখিকা
বিষয়শ্রেণী:মার্কিন নারী সাংবাদিক
বিষয়শ্রেণী:হার্ভার্ড বিশ্ববিদ্যালয়ের শিক্ষক
বিষয়শ্রেণী:ইহুদি মার্কিন সাংবাদিক
বিষয়শ্রেণী:ইহুদি মার্কিন লেখক
বিষয়শ্রেণী:প্রিন্সটন বিশ্ববিদ্যালয়ের শিক্ষক
বিষয়শ্রেণী:নিউ ইয়র্ক শহরের লেখক
বিষয়শ্রেণী:২০শ শতাব্দীর মার্কিন নারী সাংবাদিক
বিষয়শ্রেণী:২১শ শতাব্দীর মার্কিন নারী সাংবাদিক
বিষয়শ্রেণী:২১শ শতাব্দীর মার্কিন লেখিকা
বিষয়শ্রেণী:ইহুদি মার্কিন অ-কল্পকাহিনী লেখক
প্রতুল ভট্টাচার্য

**প্রতুল ভট্টাচার্য** বা **প্রতুলচন্দ্র ভট্টাচার্য** (১৬ জানুয়ারি, ১৯০০ - ২৯ আগস্ট, ১৯৭৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ছাত্রাবস্থাতেই বিপ্লবী নেতা হেমেন্দ্রকিশোর আচার্য চৌধুরীর প্রভাবে যুগান্তর দলের সঙ্গে যুক্ত হন। ময়মনসিংহে শিক্ষা শেষ করে কলকাতায় আইন কলেজে পড়ার সময় বেঙ্গল ক্রিমিনাল ল অ্যাামেন্ডমেন্ট অ্যাক্টে আটক বন্দি হিসেবে জেলে থাকেন। ১৯২৮ সালে মুক্ত হন। ঐ বছরই কলকাতা কংগ্রেসে সুভাষচন্দ্র বসুর নেতৃত্বে পরিচালিত স্বেচ্ছাসেবক বাহিনীর সহ দলনেতার ভূমিকা গ্রহণ করেন। ঐ আধা-সামরিক বাহিনী গঠন করার উদ্দেশ্য ছিলো ভবিষ্যতে বিপ্লবী কর্মকাণ্ডের প্রস্তুতি। ১৯৩০ সালে তিন আইনে ধরা পড়ে ভারতের বিভিন্ন কারাগারে থাকেন। ১৯৩৮ সনে মুক্তি পাবার পর থেকে আমৃত্যু বাংলাদেশের কমিউনিস্ট পার্টির সদস্য ছিলেন। পূর্ব বাংলার মুক্তি আন্দোলনের সময় বহুভাবে এই আন্দোলনকে সাহায্য করেছেন। তিনি ব্রিটিশ রাজের জেলে মোট ১০ বছর বন্দি ছিলেন।

## জন্ম
প্রতুল ভট্টাচার্যের জন্ম নেত্রকোণা জেলার কেন্দুয়া উপজেলায়। তার পিতার নাম গোবিন্দচন্দ্র ভট্টাচার্য।

## তথ্যসূত্র

 

বিষয়শ্রেণী:১৯০০-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৭৮-এ মৃত্যু
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:বাংলাদেশী মার্ক্সবাদী
বিষয়শ্রেণী:নেত্রকোণা জেলার ব্যক্তি
যাদুগোপাল মুখোপাধ্যায়

**যাদুগোপাল মুখোপাধ্যায়** (১৮ সেপ্টেম্বর, ১৮৮৬ - ৩০ আগস্ট, ১৯৭৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম চমকপ্রদ চরিত্র, বিপ্লবী অনুশীলন সমিতির অবিসংবাদী নেতা ও প্রখ্যাত চিকিৎসক। রাজনীতিক্ষেত্রে তিনি বাঘা যতীন, অরবিন্দ ঘোষ, মানবেন্দ্রনাথ রায়, মতিলাল রায় প্রভৃতির ঘনিষ্ঠ সহযোগী ছিলেন। যুগান্তর পার্টির কর্ণধার হিসেবে তিনি ইশতেহার প্রচার করে বিপ্লবী সংগঠন তুলে দিয়ে বাংলার বিপ্লবীদের কংগ্রেসের মাধ্যমে গণআন্দোলনে অংশগ্রহণের নির্দেশ দিয়েছিলেন। উচ্চাঙ্গ সংগীত বিশারদ ও সুসাহিত্যিক ছিলেন।

## জন্ম, শৈশব ও শিক্ষা
যাদুগোপাল মুখোপাধ্যায়ের জন্ম মেদিনীপুর জেলার তমলুকে। তার পিতার নাম কিশোরীলাল  মুখোপাধ্যায়। সুলেখক ধনগোপাল মুখোপাধ্যায় তার ছোট ভাই। ১৯১৫ সালে মেডিকেল কলেজের ছাত্রাবস্থায় তাকে আত্মগোপন করতে হয়। ১৯২১ সালে আত্মগোপন থেকে আত্মপ্রকাশের পর ফাইনাল এম.বি. পরীক্ষায় মেডিসিনে সর্বোচ্চ নম্বর পেয়ে ডাক্তারি পাস করেন।

## বিপ্লবী কর্মকাণ্ড
যাদুগোপাল মুখোপাধ্যায় ১৯০৫ সালে অনুশীলন সমিতির সভ্য হন। পরে যতীন্দ্রনাথ মুখোপাধ্যায়ের নেতৃত্বে যে যুগান্তর দল ১৯১৫ সালে জার্মানির সহযোগিতায় ভারতে সশস্ত্র সংগ্রামের আয়োজন করেছিলেন, তিনি ছিলেন সে দলের বৈদেশিক দপ্তরের ভারপ্রাপ্ত নেতা ও আন্তর্জাতিক রাজনীতি বিশেষজ্ঞ। বালেশ্বর যুদ্ধে যতীন্দ্রনাথের মৃত্যু হলে যুগান্তর দলের দায়িত্ব আসে তার উপর। পুলিসের মতে যাদুগোপাল "Was the Brain of the Jugantar" এবং তাকে ধরিয়ে দেবার জন্য ২০ হাজার টাকা পুরস্কার ঘোষণা করা হয়। কিন্তু তিনি ১৯২১ সাল পর্যন্ত আত্মগোপন করে বাংলা, অসম, চীন সীমান্ত ও বিহারের বিভিন্ন স্থানে ঘুরে ঘুরে দলের কাজ চালিয়ে যান। এসময় তার সহকারী ছিলেন বিপ্লবী সুরেন্দ্রমোহন ঘোষ, কুলেন্দ্র রাহা রায় প্রমুখ। ১৯২৩ থেকে ১৯২৭ সন পর্যন্ত কারারুদ্ধ থাকেন। মুক্তি পেলেও তাকে বাংলা থেকে বহিষ্কার করা হয়।

## বিহারের রাঁচিতে চিকিৎসক জীবন
১৯২৭ সন থেকে যাদুগোপাল মুখোপাধ্যায় বিহারের রাঁচি শহরে স্থায়ীভাবে বসবাস ও চিকিৎসা ব্যবসা করতে থাকেন। ৩৫ বছর ধরে ঐ অঞ্চলে সুচিকিৎসকরূপে খ্যাতি অর্জন করেন। যক্ষ্মা রোগের চিকিৎসায় বিশেষ পারদর্শী ছিলেন। এ বিষয়ে তিনি একখানি গ্রন্থও রচনা করেন।

## ভারত ছাড় আন্দোলনে
যাদুগোপাল ১৯৪২ - ১৯৪৫ সন পর্যন্ত ভারত ছাড় আন্দোলনের অংশ নেবার কারণে কারারুদ্ধ থাকেন। এ সময় হাজারিবাগ জেলে তার সহবন্দিদের মধ্যে ছিলেন জয়প্রকাশ নারায়ণ। আন্দোলনকে সফল করে তোলার জন্য তিনিই জয়প্রকাশ নারায়ণ ও আরো কয়েকজনকে জেল থেকে পালানোর পরিকল্পনাসহ পরামর্শ দেন এবং প্রত্যক্ষভাবে সহযোগিতা করেন।

## রচিত গ্রন্থ
তার রচিত উল্লেখযোগ্য গ্রন্থ হচ্ছে,
* *ভারতের সমরসংকট* ও 
* *বিপ্লবী জীবনের স্মৃতি*

## তথ্যসূত্র

বিষয়শ্রেণী:১৮৮৬-এ জন্ম
বিষয়শ্রেণী:১৯৭৬-এ মৃত্যু
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:পূর্ব মেদিনীপুর জেলার ব্যক্তি
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:যুগান্তর দল
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:বাঙালি হিন্দু
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হিন্দু-জার্মান ষড়যন্ত্র
বিষয়শ্রেণী:বাঙালি রাজনীতিবিদ
বিষয়শ্রেণী:অনুশীলন সমিতি
যাদবেন্দ্রনাথ পাঁজা

**যাদবেন্দ্রনাথ পাঁজা** ১৮৮৫ - ১৯৬১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব এবং আইন ব্যবসায়ী। দীর্ঘ ২০ বছর বর্ধমান জেলা কংগ্রেসের সভাপতি ছিলেন। অবিভক্ত বাংলার আইন পরিষদের সদস্য ছিলেন। দেশ স্বাধীন হবার পর রাজ্যের মন্ত্রীসভায় যোগ দেন। তিনি মৃত্যুকালে কংগ্রেসের পশ্চিমবঙ্গ রাজ্যের সভাপতি পদে আসীন ছিলেন।

## জন্ম, শৈশব ও শিক্ষা
যাদবেন্দ্রনাথ পাঁজার জন্ম বর্ধমান জেলায়।

## স্বাধীনতা আন্দোলনে কর্মকাণ্ড
যাদবেন্দ্রনাথ পাঁজা করমচাঁদ গান্ধীর আহ্বানে সর্বস্ব ত্যাগ করে অসহযোগ আন্দোলনে যোগ দেন এবং দেশের কাজে বহুবার কারাবরণ করেন।

## তথ্যসূত্র

বিষয়শ্রেণী:১৮৮৫-এ জন্ম
বিষয়শ্রেণী:১৯৬১-এ মৃত্যু
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:বর্ধমানের বিপ্লবী
বিষয়শ্রেণী:বর্ধমান জেলার ব্যক্তি
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:বাঙালি বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
বিন রোয়ে

***বিন রোয়ে*** (ইংরেজি: *Without Crying*) হল শাহজাদ কাশ্মীরি ও মোমিনা মুরাদ পরিচালিত ২০১৫ সালের একটি পাকিস্তানি চলচ্চিত্র। চলচ্চিত্রটি নির্মাণ করেছেন মোমিনা মুরাদ এবং অভিনয়ে ছিলেন অভিনেত্রী মাহিরা খান, অভিনেতা হুমায়ুন সায়িদ, আরমিনা খান, জেবা বখতিয়ার, জাভেদ শেইখ এবং আরও অনেকে। হাইসাম হুসাইন চলচ্চিত্রটির একটি সঙ্গীতের পরিচালনা করেছেন। ২০১৫র ১৮ই জুন ঈদুল ফিতরের দিন চলচ্চিত্রটি জাতীয় ও আন্তর্জাতিকভাবে মুক্তি পায়। মুক্তির আগে ও পরে বক্স অফিস সমালোচকদের কাছে ছবিটি ব্যাপকভাবে প্রশংসিত হয়। চলচ্চিত্রটি পাকিস্তানি লেখক ফারহাত ইশতিয়াকের **বিন রোয়ে আসু** নামক উপন্যাস অবলম্বনে নির্মাণ করা হয়েছে, যার কাহিনী সাবা ও ইরতিজা নামক দম্পতি এবং তৃতীয় ব্যক্তি হিসেবে সাবার অজ্ঞাত বোন সামানের ত্রিভুজ প্রেম কে ঘিরে আবর্তিত হয়েছে।

## অভিনয়
* মাহিরা খান - সাবা চরিত্রে
* হুমায়ুন সায়িদ - ইরতাজা চরিত্রে
* আরমিনা খান - সামান, সাবাড় বড় বোন চরিত্রে
* জেবা বখতিয়ার - সাবা এবং সানামের বাবা চরিত্রে
* জাভেদ শেইখ - সাবা এবং সানামের মা চরিত্রে
* জাহানজেব খান - জাফর চরিত্রে
* আজরা মানসুর - দাদী চরিত্রে
* আদিল হুসাইন - "বাল্লে বাল্লে" নামক গানে বিশেষ উপস্থিতি চরিত্রে

## তথ্যসূত্র

## বহিঃসংযোগ
* 
* 
* 

বিষয়শ্রেণী:২০১৫-এর চলচ্চিত্র
বিষয়শ্রেণী:পাকিস্তানি চলচ্চিত্র
বিষয়শ্রেণী:পাকিস্তানি নাট্য চলচ্চিত্র
বিষয়শ্রেণী:২০১০-দশকের রোমান্টিক নাট্য চলচ্চিত্র
বিষয়শ্রেণী:প্রণয়ধর্মী উপন্যাস অবলম্বনে চলচ্চিত্র
বিষয়শ্রেণী:পরিচালকের প্রথম চলচ্চিত্র
বিষয়শ্রেণী:পাকিস্তানি প্রণয়ধর্মী নাট্য চলচ্চিত্র
বিষয়শ্রেণী:২০১৫-এর পরিচালনায় অভিষেক চলচ্চিত্র
বিষয়শ্রেণী:২০১০-এর দশকের উর্দু ভাষার চলচ্চিত্র
যোগেন্দ্রনাথ চক্রবর্তী

**যোগেন্দ্রনাথ চক্রবর্তী**, বা **রামচন্দর** (? - ২৭ মার্চ, ১৯১৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। বিপ্লবী অনুশীলন দলের সভ্য ছিলেন। শ্রীহট্টের একটি আশ্রমের অধিবাসী স্ত্রী-পুরুষদের উপর পুলিসি অত্যাচারের প্রতিশোধ গ্রহণের জন্য এস.ডি.ও. গর্ডন সাহেবকে হত্যার উদ্দেশ্যে বোমা নিয়ে সাহেবের বাংলোয় যান যোগেন্দ্রনাথ। দুর্ভাগ্যক্রমে নিজের হাতেই বোমাটি ফেটে যাওয়ায় তিনি মারা যান।

## জন্ম
যোগেন্দ্রনাথ চক্রবর্তীর জন্ম নেত্রকোণা জেলার আটপাড়া উপজেলার দিয়ারা গ্রামে।।

## মৌলভীবাজার দুর্ঘটনা
সিলেটের বর্তমান মৌলভীবাজার জেলার অরুণাচল জগৎসী আশ্রমে সাধুদের ওপর পুলিসের অত্যাচার হয়েছিলো এবং এজন্য মহকুমা হাকিম গর্ডন সাহেব দায়ী ছিলেন। অনুশীলনের নেতারা গর্ডন সাহেবকে শাস্তি দেওয়ার জন্য যোগেন্দ্রনাথ চক্রবর্তী, তারাপ্রসন্ন বল, ও অমৃতলাল সরকারকে পাঠান। যোগেন্দ্রনাথ চক্রবর্তীর সাথে একটি বোমা ও পিস্তল ছিলো। কাটা তারের বেড়া পার হওয়ার সময় ঘোর অন্ধকার রাত্রে যোগেন্দ্র হোঁচট খেয়ে পড়ে যান। সঙ্গে সঙ্গে বোমা ফাটে এবং নিজ বোমায় যোগেন্দ্র নিহত এবং অপর দুজন আহত হন। যোগেন্দ্রের দেহ ঘটনাস্থলে পড়ে থাকে, অপর দুজন অতি কষ্টে দলের কর্মী লালমোহন দে'র সাহায্যে পলায়ন করে ঢাকায় আসতে সক্ষম হন। যোগেন্দ্রের দেহ শনাক্ত করার জন্য সরকার ১৫ হাজার টাকা পুরস্কার ঘোষণা করেছিল।

## তথ্যসূত্র

বিষয়শ্রেণী:১৯১৩-এ মৃত্যু
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:নেত্রকোণা জেলার ব্যক্তি
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:বাঙালি বিপ্লবী
মাইকেল কারবেরি

**মাইকেল আলেকজান্ডার কারবেরি** (; জন্ম: ২৯ সেপ্টেম্বর, ১৯৮০) লন্ডনের ক্রয়ডন এলাকায় জন্মগ্রহণকারী  ইংরেজ আন্তর্জাতিক ক্রিকেটার। ইংল্যান্ড ক্রিকেট দলের পক্ষে খেলছেন তিনি। বামহাতি উদ্বোধনী ব্যাটসম্যান হিসেবে খেলে থাকেন **মাইকেল কারবেরি**। এছাড়াও, ডানহাতি অফ ব্রেক বোলিংয়ে পারদর্শী তিনি। ঘরোয়া ক্রিকেটে হ্যাম্পশায়ারের প্রতিনিধিত্ব করছেন তিনি।

## প্রারম্ভিক জীবন
গায়ানিজ ও বজন বংশোদ্ভূত পরিবারের সন্তান তিনি। ওয়েস্ট উইকহামের সেন্ট জন রিগবি কলেজে অধ্যয়ন করেন। সারে দলের মাধ্যমে তার কাউন্টি ক্রিকেটে খেলা শুরু করেন। একই সময়ে সারে ক্রিকেট বোর্ডেও খেলেন তিনি। ২০০১-২০০২ পর্যন্ত সারে দলে খেলার পর কেন্টে যোগ দেন। ২০০৩ থেকে ২০০৫ সাল পর্যন্ত কেন্টে অবস্থান করেন। এরপর ২০০৬ মৌসুমে হ্যাম্পশায়ারে খেলছেন। আন্তর্জাতিক ক্রিকেট অঙ্গনে ইংল্যান্ড লায়ন্সের পক্ষে খেলেন।

২০০৬ সালে টুয়েন্টি২০ কাপে ২৭.৭৫ গড়ে ২২২ রান তোলেন। তন্মধ্যে মিডলসেক্সের বিপক্ষে সর্বোচ্চ ৯০ রান তোলেন। এরফলে ইংল্যান্ড এ দলের সদস্য হিসেবে বাংলাদেশ সফর করেন তিনি।

## খেলোয়াড়ী জীবন
২০০৯-১০ মৌসুমে স্বাগতিক বাংলাদেশের বিপক্ষে তার টেস্ট অভিষেক ঘটে। বাংলাদেশ সফরে তিনি নিয়মিত অধিনায়ক অ্যান্ড্রু স্ট্রসের পরিবর্তে চলতি দায়িত্বে থাকা অ্যালাস্টেয়ার কুকের সাথে ব্যাটিংয় উদ্বোধনে নামার জন্য টেস্ট দলে অন্তর্ভুক্ত হন। চট্টগ্রামের জহুর আহমেদ চৌধুরী স্টেডিয়ামে অনুষ্ঠিত ঐ টেস্টে উদ্বোধনী জুটিতে ৭২ রান তোলেন। ব্যক্তিগত ৩০ রানে মাহমুদুল্লাহ রিয়াদের বলে এলবিডব্লিউর শিকারে পরিণত হন। আব্দুর রাজ্জাক তার প্রথম টেস্টের দ্বিতীয় ইনিংসে কারবেরিকে আউট করেন। ঐ ইনিংসে ৩৪ রান সংগ্রহ করেন তিনি। তাস্বত্ত্বেও ইংল্যান্ড দল ১৮১ রানের জয় পায়। এছাড়াও বাংলাদেশের প্রথম ইনিংসে নাইম ইসলামকে রান আউট করে নিজস্ব সেরা ফিল্ডিং নৈপুণ্য প্রদর্শন করেন।

২০১৩ সালের গ্রীষ্মে অস্ট্রেলিয়ার বিপক্ষে টুয়েন্টি২০ আন্তর্জাতিক ও একদিনের আন্তর্জাতিকে খেলার জন্য মনোনীত হন তিনি। ১৪ সেপ্টেম্বর ম্যাথু ওয়েদের ক্যাচ নেন একহাতে। এরপর চতুর্থ খেলায় নিজস্ব প্রথম অর্ধ-শতক তোলেন। ২৩ সেপ্টেম্বর, ২০১৩ তারিখে অ্যাশেজ সিরিজে খেলার জন্য আমন্ত্রণ জানানো হয়। অস্ট্রেলিয়া সফরে ব্রিসবেনে অনুষ্ঠিত প্রথম টেস্টে খেলেন। দ্বিতীয় দিনে দলনায়ক কুকের সাথে খেলেন ও ইনিংসের সর্বোচ্চ ৪০ রান তোলেন। দ্বিতীয় টেস্টে অ্যাডিলেডে নিজস্ব প্রথম টেস্ট অর্ধ-শতক সংগ্রহ করেন। কিন্তু তাড়াহুড়োর কারণে তিনি ভাল করতে পারেননি। কিন্তু রুট, বেল ও কুকের সংগ্রহকে অতিক্রম করে ইংল্যান্ডের ব্যাটিং গড়ে তৃতীয় স্থানে ছিলেন।

## তথ্যসূত্র

## আরও দেখুন
* অ্যান্ড্রু টাই
* জাস্টিন ল্যাঙ্গার
* ফিদেল অ্যাডওয়ার্ডস
* ২০১৩-১৪ অ্যাশেজ সিরিজ

## বহিঃসংযোগ
* 
* 
* 

বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইংল্যান্ডের একদিনের আন্তর্জাতিক ক্রিকেটার
বিষয়শ্রেণী:ইংল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:সারে ক্রিকেট বোর্ডের ক্রিকেটার
বিষয়শ্রেণী:সারের ক্রিকেটার
বিষয়শ্রেণী:কেন্টের ক্রিকেটার
বিষয়শ্রেণী:হ্যাম্পশায়ারের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:এনবিসি ডেনিস কম্পটন পুরস্কার বিজয়ী
বিষয়শ্রেণী:পার্থ স্কর্চার্সের ক্রিকেটার
বিষয়শ্রেণী:লিচেস্টারশায়ারের ক্রিকেটার
বিষয়শ্রেণী:কৃষ্ণাঙ্গ ইংরেজ ক্রীড়াবিদ
বিষয়শ্রেণী:ক্রয়ডনের ব্যক্তি
বিষয়শ্রেণী:২১শ শতাব্দীর ব্রিটিশ পুরুষ ক্রীড়াবিদ
বিগ শো

**পল ডোনাল্ড উইট জুনিয়র** (জন্ম ৮ ফেব্রুয়ারি ১৯৭২) একজন মার্কিন পেশাদার কুস্তিগির ও অভিনেতা। তিনি অল এলিট রেসলিংয়ে  চুক্তিবদ্ধ। তিনি ১৯৯৯ থেকে ২০২১ সাল পর্যন্ত ডাব্লিউডাব্লিউই  সময়কালে তার রিং নাম **দ্য বিগ শো** নামে এবং ১৯৯৫ থেকে ১৯৯৯ সালে ওয়ার্ল্ড চ্যাম্পিয়নশিপ রেসলিং (ডাব্লিউসিডাব্লিউ)-তে **দ্য জায়ান্ট** নামে সুপরিচিত।

উইট ১৯৯৪ সালে তার কর্মজীবন শুরু করেন। ১৯৯৫ সালে তিনি ডাব্লিউসিডাব্লিউর সাথে চুক্তিবদ্ধ হন। তার বিশাল দেহের কারণে তার নামকরণ করা হয় দ্য জায়ান্ট । ১৯৯৯ সালের শুরুর দিকে তিনি ডাব্লিউসিডাব্লিউ ছেড়ে ওয়ার্ল্ড রেসলিং ফেডারেশনে (ডাব্লিউডাব্লিউএফ) যোগদান করেন। ডাব্লিউডাব্লিউএফ/ডাব্লিউডাব্লিউই ও ডাব্লিউসিডাব্লিউয়ে তিনি সাতবার বিশ্ব চ্যাম্পিয়ন হন, তন্মধ্যে দুইবার ডাব্লিউসিডাব্লিউ ওয়ার্ল্ড হেভিওয়েট চ্যাম্পিয়নশিপ, দুইবার ডাব্লিউডাব্লিউএফ/ডাব্লিউডাব্লিউই চ্যাম্পিয়নশিপ, দুইবার ডাব্লিউডাব্লিউই'র ওয়ার্ল্ড হেভিওয়েট চ্যাম্পিয়নশিপ এবং একবার ইসিডাব্লিউ ওয়ার্ল্ড হেভিওয়েট চ্যাম্পিয়নশিপ জিতেন। ফলে তিনি এই চারটি শিরোপাজয়ী একমাত্র কুস্তিগির। তিনি ১১ বার বিশ্ব ট্যাগ টিম চ্যাম্পিয়ন হন, তন্মধ্যে একাধিকবার ভিন্ন ভিন্ন সঙ্গীকে নিয়ে ডাব্লিউডাব্লিউএফ/ওয়ার্ল্ড, ডাব্লিউডাব্লিউই ও ডাব্লিউসিডাব্লিউ ট্যাগ টিম চ্যাম্পিয়নশিপ জিতেন। আন্তঃমহাদেশীয়, মার্কিন যুক্তরাষ্ট্র ও হার্ডকোর চ্যাম্পিয়নশিপ জয়ী বিগ শো ডাব্লিউডাব্লিউইর ইতিহাসে ২৪ তম ত্রয়ী মুকুট ও ১২ তম গ্র্যান্ড স্লাম জয়ী। তিনি ওয়ার্ল্ড ওয়ার ৩-এ ৬০ জনের রয়্যাল ব্যাটল এবং রেসলম্যানিয়া ৩১-এ ৩০ জনের আন্দ্রে দ্য জায়ান্ট মেমোরিয়াল ব্যাটল রয়্যাল জিতেন।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন পুরুষ পেশাদার কুস্তিগির
বিষয়শ্রেণী:ডাব্লিউডাব্লিউএফ/ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন
বিষয়শ্রেণী:ডাব্লিউডাব্লিউএফ/ডাব্লিউডাব্লিউই ইন্টারকন্টিনেন্টাল চ্যাম্পিয়ন
বিষয়শ্রেণী:এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্পিয়ন
বিষয়শ্রেণী:ফ্লোরিডার পেশাদার কুস্তিগির
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন পুরুষ বাস্কেটবল খেলোয়াড়
বিষয়শ্রেণী:পেশাদার কুস্তি ঘোষক
বিষয়শ্রেণী:২০শ শতাব্দীর পুরুষ পেশাদার কুস্তিগির
বিষয়শ্রেণী:২১শ শতাব্দীর পুরুষ পেশাদার কুস্তিগির
বিষয়শ্রেণী:আন্দ্রে দ্য জায়ান্ট মেমোরিয়াল ব্যাটল রয়্যাল বিজয়ী
বিষয়শ্রেণী:ইসিডাব্লিউ হেভিওয়েট চ্যাম্পিয়ন/ইসিডাব্লিউ ওয়ার্ল্ড হেভিওয়েট চ্যাম্পিয়ন
বিষয়শ্রেণী:ডাব্লিউসিডাব্লিউ ওয়ার্ল্ড হেভিওয়েট চ্যাম্পিয়ন
বিষয়শ্রেণী:ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন
বিষয়শ্রেণী:ডাব্লিউডাব্লিউই ওয়ার্ল্ড ট্যাগ টিম চ্যাম্পিয়ন
বিষয়শ্রেণী:ডাব্লিউডাব্লিউইর গ্র্যান্ড স্ল্যাম চ্যাম্পিয়ন
বিষয়শ্রেণী:ডাব্লিউডাব্লিউএফ/ডাব্লিউডাব্লিউই হার্ডকোর চ্যাম্পিয়ন
বিষয়শ্রেণী:২০শ শতাব্দীর মার্কিন পেশাদার কুস্তিগির
বিষয়শ্রেণী:২১শ শতাব্দীর মার্কিন পেশাদার কুস্তিগির
বিষয়শ্রেণী:এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্প�
পদ্ম পাতার জল

***পদ্ম পাতার জল*** ২০১৫ সালে মুক্তিপ্রাপ্ত বাংলাদেশী ঐতিহাসিক রোমান্টিক নাট্য চলচ্চিত্র। চলচ্চিত্রটির কাহিনি ও চিত্রনাট্য রচনা করেছেন লতিফুল ইসলাম শিবলী এবং পরিচালনা করেছেন তন্ময় তানসেন। ট্রাইপড স্টুডিও ও বি-বাড়ীয়া ফিল্মসের ব্যানারে যৌথভাবে চলচ্চিত্রটি প্রযোজনা করেছেন রাজিব রায়হান, রাজু আহমেদ এবং শেখ আসিফুর রহমান ও গাজী মাহবুব ।এই ছবিটির  
নির্বাহী প্রযোজকের দায়িত্ব ছিলেন "প্রেমের তাজমহল" খ্যাত নির্মাতা গাজী মাহবুব ।ব্রিটিশ ঔপনিবেশিক সময়ের গল্পকে কেন্দ্র করে গড়ে উঠেছে এই চলচ্চিত্রের কাহিনি। চলচ্চিত্রে অভিনয় করেছেন মামনুন হাসান ইমন, বিদ্যা সিনহা সাহা মীম, তারিক আনাম খান, চিত্রলেখা গুহ, নিমা রহমান, অমিত হাসান প্রমুখ এবং বিশেষ চরিত্রে অভিনয় করেছেন নিপুণ আক্তার। চলচ্চিত্রটি ২০১৫ সালের ১৮ জুলাই মুক্তি পায়।

## কাহিনিসংক্ষেপ
ব্রিটিশ ঔপনিবেশিক সময়কার এক বাঈজি বাড়ির গল্প নিয়ে এই চলচ্চিত্রের কাহিনি গড়ে উঠেছে। একজন সরল কবি উচ্চশিক্ষার জন্য গ্রাম থেকে শহরে যায়। জাগতিক চাকচিক্য তাকে কখনোই আকর্ষণ না করলেও বন্ধুদের পাল্লায় পড়ে একদিন তাকে যেতে হয় শহরের শ্রেষ্ঠ বাঈজীর মহলে। সেথানে সুন্দরী বাঈজীর রূপ নৃত্যকলা সঙ্গীতে আকৃষ্ট হয়ে নিজের কবিতায় সেই মুগ্ধতা প্রকাশ করতে থাকে। পোশাদার বাঈজীর নিকট কবিতার কোন মূল্য নেই। একদিন একটি বাঊজীর কানের একটি ঝুমকা কবিকে পৌছে দেয় বাঈজী মহলের সীমানার ভেতরে যেখানে সকলের প্রবেশ নিষেধ। ধীরে ধীরে প্রকাশ হতে থাকে ঊনবিংশ শতাব্দীর চাকচিক্যময় বাঈজী মহলের ভেতরের ঘটনা। এদিকে কবি ধীরে ধীরে সীমানা ভেঙে বাঈজীর সাথে ঘনিষ্ঠ সম্পর্ক তৈরি করতে চেষ্টা করে।

## অভিনয়ে
* মামনুন হাসান ইমন – রিজোয়ান
* বিদ্যা সিনহা সাহা মীম – ফুলেশ্বরী
* তারিক আনাম খান
* চিত্রলেখা গুহ
* নিমা রহমান
* অমিত হাসান
* আবু হেনা রনি – বিষু
* নিপুণ আক্তার
* রোমানা স্বর্ণা
* অনন্ত হীরা
* পীরজাদা হারুন
* শহীদুজ্জামান সেলিম – সরফরাজ

## সাউন্ডট্র্যাক
চলচ্চিত্রে সঙ্গীত আয়োজনে বিভিন্ন সুরকার এবং সঙ্গীতঙ্গ পাশাপাশি বাংলাদেশের দুইটি ব্যান্ড কাজ করে। এদের মধ্যে রয়েছেন আহমেদ ইমতিয়াজ বুলবুল, শায়ান চৌধুরী অর্ণব, এস আই টুটুল, অদিত ওজবার্ট এবং ব্যন্ড শিরোনামহীন ও চিরকুট। গান লিখেছেন যৌথভাবে লতিফুল ইসলাম শিবলী এবং শারমিন সুলতানা। চলচ্চিত্রের বিভিন্ন গানে কণ্ঠ দেন আসিফ আকবর, সাবরিনা পড়শী, নাজমুন মুনিরা ন্যান্সি, দিলশাদ নাহার কনা, এলিটা করিম, শায়ান চৌধুরী অর্ণব, ব্যান্ড শিরোনামহীন প্রমুখ। চলচ্চিত্রর *পদ্ম পাতার জল*  নামে শিরোনাম সঙ্গীত পরিবেশন করে ব্যান্ড শিরনোমহীন।

## তথ্যসূত্র

## বহিঃসংযোগ
* 

বিষয়শ্রেণী:২০১৫-এর চলচ্চিত্র
বিষয়শ্রেণী:২০১০-এর দশকের প্রণয়ধর্মী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী প্রণয়ধর্মী চলচ্চিত্র
বিষয়শ্রেণী:বাংলাদেশী ঐতিহাসিক চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:ব্রিটিশ সাম্রাজ্যের পটভূমিতে চলচ্চিত্র
বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
বিষয়শ্রেণী:শায়ান চৌধুরী অর্ণব সুরারোপিত চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
বিষয়শ্রেণী:বাংলাদেশের পটভূমিতে চলচ্চিত্র
বিষয়শ্রেণী:১৯শ শতাব্দীর পটভূমিতে চলচ্চিত্র
বিষয়শ্রেণী:২০শ শতাব্দীর পটভূমিতে চলচ্চিত্র
বিষয়শ্রেণী:এস আই টুটুল সুরারোপিত চলচ্চিত্র
পার্থ স্কর্চার্স

**পার্থ স্কর্চার্স** () পশ্চিম অস্ট্রেলিয়ার পার্থভিত্তিক ঘরোয়া টুয়েন্টি২০ প্রতিযোগিতায় অস্ট্রেলীয় ক্রিকেট দল। দলটি বিগ ব্যাশ লীগে পার্থের প্রতিনিধিত্বকারী দল। ক্রিকেট খেলায় দলটি কমলা রঙের পোশাক পরিধান করে।

এ পর্যন্ত দলটি চারটি বিবিএল ফাইনালে খেলার সুযোগ পায়। তন্মধ্যে তিনটিতেই স্বাগতিক ছিল। তৃতীয় ও চতুর্থ মৌসুমের প্রতিযোগিতায় তারা দুইবার শিরোপা জয় করে। ২০১১-১২ মৌসুমে সিডনি সিক্সার্স ও ২০১২-১৩ মৌসুমে ব্রিসবেন হিটের কাছে পরাজিত হলেও বিবিএল-৩ এ হোবার্ট হারিকেন্স ও বিবিএল-৪ এ সিডনি সিক্সার্সকে পরাজিত করে চ্যাম্পিয়ন হয়।

## ইতিহাস
২০১৪ সালে সফলভাবে দলের শিরোপা জয়ে ভূমিকা রেখে সাইমন ক্যাটিচ দলের অধিনায়কত্ব থেকে অবসর নেন। এরপর এ্যাডাম ভোজেস স্কর্চার্সের অধিনায়কত্ব করছেন।

২০১১-১২ মৌসুমে মিকি আর্থার দলের কোচ ছিলেন। কিন্তু জাতীয় দলে কোচ হিসেবে মনোনীত হওয়ায় তাঁর সহকারী লাচলান স্টিভেন্স দল পরিচালনা করেন। এরপর নভেম্বর, ২০১২ সালে জাস্টিন ল্যাঙ্গার স্টিভেন্সের স্থলাভিষিক্ত হন।

## দলীয় সদস্য
আন্তর্জাতিক ক্রিকেটে ক্যাপ পরিধানকারী খেলোয়াড়দেরকে **গাঢ় লেখায়** দেখানো হয়েছে।

## অর্জনসমূহ
### ঘরোয়া প্রতিযোগিতা
***[[বিগ ব্যাশ লীগ]]:**
****চ্যাম্পিয়ন (২):** ২০১৩-১৪, ২০১৪-১৫
****রানার্স-আপ (২): [[2011–12 Big Bash League season|২০১১-১২]], [[2012–13 Big Bash League season|২০১২-১৩]]
****মাইনর প্রিমিয়ার (১): ২০১১-১২
****ফাইনাল সিরিজে অংশগ্রহণ (৪):** ২০১১-১২, ২০১২-১৩, ২০১৩-১৪, ২০১৪-১৫

### আন্তর্জাতিক প্রতিযোগিতা
***[[চ্যাম্পিয়ন্স লীগ টুয়েন্টি২০]]:**
****চ্যাম্পিয়ন (০):**
****রানার্স-আপ (০):
***'অংশগ্রহণ (৪):''' ২০১২, ২০১৩, ২০১৪, ২০১৫

## তথ্যসূত্র

## বহিঃসংযোগ
*Big Bash League 
*

বিষয়শ্রেণী:বিগ ব্যাশ লিগের দল
বিষয়শ্রেণী:পশ্চিম অস্ট্রেলিয়ার ক্রিকেট দল
বিষয়শ্রেণী:২০১১-এ প্রতিষ্ঠিত ক্রীড়া ক্লাব
বিষয়শ্রেণী:পার্থ, পশ্চিম অস্ট্রেলিয়ার ক্রীড়া ক্লাব
ডিপ ইম্প্যাক্ট (মহাকাশযান)

***ডিপ ইম্প্যাক্ট*** (ইংরেজি Deep Impact) নাসা কর্তৃক উৎক্ষেপিত একটি অনুসন্ধানী নভোযান। ১২ জানুয়ারি ২০০৫ সালে কেপ ক্যানাভেরাল এয়ারফোর্স স্টেশন থেকে এই নভোযানটি উৎক্ষেপন করা হয়েছিল। এই নভোযানটি তৈরী করা হয়েছিল টেম্পল ১ ধূমকেতুটির গঠন নির্ণয় করা জন্য। ৪ জুলাই ২০০৫ তারিখে ৫ টা ৫২ মিনিটে (ইউটিসি) নভোযানটির ইম্প্যাক্ট অংশটি ধূমকেতুটিতে আঘাত হানে। ডিপ ইম্প্যাক্ট ধূমকেতুটির নিউক্লিয়াস থেকে বিভিন্ন উপাদান সংগ্রহ করে ও বিশ্লেষণ করে। অভিযানের সময় সংগ্রীহিত ছবিতে দেখা যায় যে পূর্বে যা ধারণা করা হয়েছিল ধূমকেতুটিতে তার চেয়ে অনেক বেশি ধূলা ও বরফের উপস্থিতি আছে।

পূর্বে জিওটো আর স্টারডাস্টের মতো যে অভিযানগুলো পরিচালনা করা হয়েছিল সেখানে নভোযানগুলো ধূমকেতুর পাশ দিয়ে উড়ে গিয়েছিল মাত্র। ডিপ ইম্প্যাক্টই হল প্রথম অভিযান যেটি সরাসরি কোন ধূমকেতুর নিউক্লিয়াসে আঘাত করে তার ভিতরকার নমুনা বিশ্লেষণ করেছিল।

## বৈজ্ঞানিক উদ্দেশ্য
ডিপ ইম্প্যাক্ট মিশনকে পরিকল্পনা করা হয়েছিল ধূমকেতু সম্পর্কে কিছু প্রশ্নের উত্তর পাওয়ার জন্য। বিজ্ঞানিরা জানতে চেয়েছিলেন ধূমকেতুর নিউক্লিয়াস আসলে কোন কোন জিনিস দ্বারা গঠিত। এবং ধূমকেতুর উৎপত্তি কোথায় ও কীভাবে হয়েছিল। ধূমকেতুর অন্তরগঠন ও বহিরগঠন সম্পর্কে কিছু প্রাথমিক ধারণা অর্জনের পর জ্যেতির্বিদরা আশা করেছিলেন যে ধূমকেতুর জন্ম ইতিহাসও জানতে পারবেন। মিশনটির প্রধান ছিলেন যুক্তরাষ্ট্রের মেরিল্যান্ড ইউনিভার্সিটির মাইকেল আ’হেয়ার্ণ।

## দ্বিতীয় অভিযান
ডিপ ইম্প্যাক্ট ধূমকেতুটিতে যে গর্ত সৃষ্টি করেছিল তার ছবি খুব স্পষ্ট না হওয়ায় অভিযানের ফলাফল পুনরায় বিশ্লেষণ করার  জন্য ২০০৭ সালের ৩ জুলােই টেম্পল ১ (অথবা নেক্সট) মিশন অনুমোদন করা হয়। এই অভিযানে ব্যবহার করা হয় স্টারডাস্ট নামক একটি নভোযানকে। স্টারডাস্টকে এর আগে ২০০৪ সালে ওয়াইল্ড ২ ধূমকেতুকে পর্যবেক্ষণে ব্যবহার করা হয়েছিল। স্টারডাস্ট কে নতুন একটি কক্ষপথ পুনারায় স্থাপন করা হয়। ২০১১ সালের ১৫ ফেব্রুয়ারি নভোযানটি টেম্পল ১ এর ২০০ কিলোমটির কাছে যেয়ে তাকে পর্যবেক্ষণ করে। জ্যোর্তিবিজ্ঞানের ইতিহাসে এই প্রথম কোন ধূমকেতুকে দ্বিতীয়বার পর্যবেক্ষণ করা হল। স্টারডাস্টের পাঠানো ছবিতে দেখা যায় ডিপ ইম্প্যাক্ট ১৫০ মিটার চওড়া একটি গর্ত করেছিল। সেই গর্তের মধ্যে ধূলাবালির একটি স্তুপ দেখাতে পাওয়া গিয়েছিল। এই স্তুপটি তৈর হয়েছিল প্রথম সংঘর্ষের ফলে উৎক্ষেপিত ধূলাবালি  পুনরায় এর পৃষ্ঠে ফিরে গিয়ে।

## তথ্যসূত্র

বিষয়শ্রেণী:মহাকাশযান
বিষয়শ্রেণী:নাসা মহাকাশ সন্ধানী
বিষয়শ্রেণী:ডিস্কভারি কর্মসূচি
মোহিতমোহন মৈত্র

**মোহিতমোহন মৈত্র** (? - ২৮ মে, ১৯৩৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি যুগান্তর দলএর সদস্য ছিলেন। ব্রিটিশ রাজবিরোধী কার্যকলাপের অভিযোগে ফেব্রুয়ারি ১৯৩২ সালে পুলিস তাকে গ্রেপ্তার করে। তার বাড়ি থেকে রিভলভার ও গোলাবারুদ পাওয়ায় তাকে পাঁচ বছরের সশ্রম কারাদণ্ড দিয়ে আন্দামান জেলে পাঠানো হয়। সেই বন্দিশিবিরে অনশন ধর্মঘট করে যে কজন বিপ্লবী প্রাণ উৎসর্গ করেন মোহিতমোহন তাঁদের অন্যতম। তিনি, মোহনকিশোর নমোদাস এবং মহাবীর সিং নামের মোট তিনজন বন্দি এই অনশনে প্রাণ দেন। তার স্মৃতিতে একটি মূর্তি আন্দামানের সেলুলার জেলের বাইরে স্থাপিত হয়েছে।
থাম্ব|মোহিত মৈত্রের মুর্তি

## মৃত্যুকাণ্ড
১৭ মে, ১৯৩৩ তারিখে অনশনচলাকালে তাকে জোর করে খাওয়াবার নাম করে বর্বর প্রাণ হত্যার কাজ চলে। তার ফুসফুসে জোর করে দুধ ঢুকিয়ে দেয়া হয় এবং তা থেকে জ্বর ও পরে নিউমোনিয়া হয়। দশদিনব্যাপী নিউমোনিয়ার সাথে লড়াই করে মোহিত মারা যান।
[বাম|থাম্ব|মোহিত মৈত্রের স্মারক [আন্দামান দ্বীপপুঞ্জ|আন্দামানের সেলুলার জেলে]]

## জন্ম
মোহিতমোহন মৈত্রের জন্ম পাবনা জেলার বেড়া উপজেলার নতুন ভারেঙ্গায়। তার পিতার নাম হেমচন্দ্র  মৈত্র।

## তথ্যসূত্র

বিষয়শ্রেণী:পূর্ববঙ্গে জন্ম
বিষয়শ্রেণী:১৯৩৩-এ মৃত্যু
বিষয়শ্রেণী:পাবনার বিপ্লবী
বিষয়শ্রেণী:পাবনা জেলার ব্যক্তি
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:বাঙালি বিপ্লবী
বিষয়শ্রেণী:যুগান্তর দল
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:ব্রিটিশ ভারতের বন্দি ও আটক
মোহনকিশোর নমোদাস

**মোহনকিশোর নমোদাস** (? - ২৬ মে, ১৯৩৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী।

## জন্ম
মোহনকিশোর নমোদাসের জন্ম কিশোরগঞ্জ জেলার বাজিতপুর উপজেলার সরারচরে। তিনি ছিলেন বাংলার দলিত সম্প্রদায়ের এক অস্বচ্ছল কৃষক পরিবারের সন্তান।

## বিপ্লবী কর্মকাণ্ড
অনুশীলন বিপ্লবী দলের কর্মী হিসেবে নেত্রকোণা সোয়ারিকান্দা গ্রামে রাজনৈতিক ডাকাতির অভিযোগে অন্যান্যদের সঙ্গে তিনি ১৯৩২ সনে গ্রেপ্তার হন। বিচারে ৭ বছর সশ্রম কারাদণ্ডে দণ্ডিত হয়ে আন্দামান সেলুলার জেলে পাঠানো হয়। সেখানে ১৯৩৩ সালে দলবদ্ধ অনশন সংগ্রাম শুরু হলে তিনি তাতে অংশগ্রহণ করেন। অনশনরত অবস্থায় তার উপর যে অত্যাচার হয় তাতেই তিনি মারা যান।

## মৃত্যু
১৯৩৩ সনে অনশন চলাকালে তাকে জোর করে খাওয়াবার নাম করে বর্বর প্রাণ হত্যার কাজ চলে। এই আন্দোলনে মোহিতমোহন মৈত্র এবং মহাবীর সিংও শহীদ হয়েছিলেন। মোহিতমোহন মৈত্র তার পাশের কেবিনে বন্দি ছিলেন এবং মোহিতমোহনের দুদিন আগে বিপ্লবী মোহনকিশোর মারা যান। ভারতের স্বাধীনতা সংগ্রামের ইতিহাসে মোহনকিশোর এক বিস্মৃত ও অবহেলিত শহীদ।

## তথ্যসূত্র

বিষয়শ্রেণী:পূর্ববঙ্গে জন্ম
বিষয়শ্রেণী:১৯৩৩-এ মৃত্যু
বিষয়শ্রেণী:বাংলাদেশী বিপ্লবী
বিষয়শ্রেণী:কিশোরগঞ্জ জেলার ব্যক্তি
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:অনুশীলন সমিতি
বিষয়শ্রেণী:ভারতীয় স্বাধীনতা কর্মী
বিষয়শ্রেণী:ভারতীয় বিপ্লবী
বিষয়শ্রেণী:ব্রিটিশ ভারতের বন্দি ও আটক
মহাবীর সিং

**মহাবীর সিং** (১৬ সেপ্টেম্বর, ১৯০৪ ― ১৭ মে, ১৯৩৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তাঁর সম্মানে সেলুলার জেলের সামনে তার একটি প্রতিমূর্তি স্থাপন করা হয়েছে।

## জন্ম
মহাবীর সিং-এঁর জন্ম উত্তর প্রদেশের ইটাহ জেলায়। তার পিতার নাম কানুয়ার দেবী সিং।

## বিপ্লবী কার্যক্রম
মহাবীর সিং নওজোয়ান ভারত সভার সদস্য ছিলেন। তিনি লাহোরের মৌজাং হাউস থেকে ভগৎ সিং, বটুকেশ্বর দত্ত এবং দুর্গাবতী দেবীকে পালাতে সহায়তা করেছিলেন।

তিনি লাহোর দ্বিতীয় ষড়যন্ত্র মামলায় দণ্ডিত হন। বিচারে তাকে দণ্ডিত করে আন্দামান সেলুলার জেলে পাঠানো হয়। সেখানে ১৯৩৩ সালে অনশন সংগ্রাম শুরু হলে তিনি তাতে অংশগ্রহণ করেন। অনশনরত অবস্থায় তার উপর যে অত্যাচার হয় তাতেই তিনি মারা যান। এই আন্দোলনে মোহিতমোহন মৈত্র এবং মোহনকিশোর নমোদাসও শহীদ হয়েছিলেন।

## মৃত্যু
অনশনরত অবস্থায় অত্যাচার করে খাওয়ানোর কারণে, মহাবীর সিং ১৯৩৩ সালে ১৭ মে মৃত্যুবরণ করেন। অনশন চলাকালীন মোহিত মৈত্র ও মোহনকিশোর নমোদাসও মৃত্যুবরণ করেন।

## তথ্যসূত্র

বিষয়শ্রেণী:১৯০৪-এ জন্ম
বিষয়শ্রেণী:১৯৩৩-এ মৃত্যু
বিষয়শ্রেণী:বাঙালি বিপ্লবী
বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতীয় স্বাধীনতা কর্মী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:ভারতীয় স্বাধীনতা কর্মী
বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:ব্রিটিশ ভারতের বন্দি ও আটক
চাভিন সংস্কৃতি

thumb|200px|চাভিন মৃৎপাত্র
**চাভিন সংস্কৃতি** হল দক্ষিণ আমেরিকার এক সুপ্রাচীন সংস্কৃতি। বস্তুত ১৯৯০'এর দশকে কারাল-সুপে সভ্যতার আগে পর্যন্ত এই সংস্কৃতিকেই আন্দিজ পার্বত্য অঞ্চল তথা সমগ্র আমেরিকা মহাদেশের সবচেয়ে প্রাচীন সংস্কৃতি বলে মনে করা হত, যারা সভ্যতার পথে উল্লেখযোগ্য অগ্রগতি ঘটাতে সক্ষম হয়েছিল। এই সভ্যতার সর্বোত্তম বিকাশের সময়কাল মোটামুটি খ্রিষ্টপূর্ব ৮০০ অব্দ থেকে ২০০ খ্রিষ্টাব্দ পর্যন্ত প্রায় হাজার বছর ব্যাপী সময়কাল। এদের ভাষা আমাদের জানা নেই এবং যতদূর সম্ভব সেই ভাষা আজ সম্পূর্ণ বিলুপ্ত। তাই এরা নিজেরা নিজেদের কী বলতো সে সম্পর্কে কিছুই জানতে পারা যায় না। আন্দিজ পর্বতের উপর প্রায় ১০০০০ ফুট উচ্চতায় অবস্থিত পেরুর চাভিন দে উয়ান্তার'এ এই সভ্যতার সব থেকে বড় কেন্দ্রটি আবিস্কৃত হয়েছে বলে, সেই জায়গার নাম অনুসারে তাদের *চাভিন সংস্কৃতি* বলে উল্লেখ করা হয়। কারাল-সুপে সভ্যতার আবিষ্কারের আগে পর্যন্ত এই সভ্যতাকেই দক্ষিণ আমেরিকার সবচেয়ে প্রাচীন সভ্যতা বলে মনে করা হত। আন্দিজ পর্বতের উচ্চভূমিতে এদের মূল কেন্দ্রগুলি অবস্থিত হলেও উপকূলের বিস্তীর্ণ অঞ্চলে এদের প্রভাব ছড়িয়ে পড়েছিল।

thumb|200px|সোনার নেকলেস, চাভিন সংস্কৃতি|left
পেরুর বর্তমান রাজধানী লিমার কাছে অবস্থিত এই চাভিন দে উয়ান্তার শহরটি খ্রিস্টপূর্ব ৯০০ অব্দ নাগাদ নির্মিত হয়। তবে তার আগেও এখানে বসবাসের প্রমাণ পাওয়া গেছে। এই কেন্দ্রের মন্দিরটিকে চাভিন স্থাপত্যের একটি প্রধান নিদর্শন বলে মনে করা হয়। এটি দীর্ঘদিন ধরে ধাপে ধাপে তৈরি করা হয়েছে। এই অঞ্চলে প্রচূর বৃষ্টিপাত হয়। তাই বৃষ্টির জলের হাত থেকে রক্ষা করার জন্য মন্দিরটিকে ঘিরে অত্যন্ত সুন্দর নিকাশী ব্যবস্থা তৈরি করা হয়েছিল। তাছাড়া মন্দির তৈরি করতে যে সাদা ও কালো পাথরের ব্যবহার করা হয়েছিল, তা বয়ে আনা হয়েছিল দূর থেকে। এর থেকে এক ধরনের সাংগঠনিক ক্ষমতার অস্তিত্ব টের পাওয়া যায়, যার থেকে বোঝা যায় চাভিনদের কেন্দ্রীয় শাসক গোষ্ঠী ছিল যথেষ্ট শক্তিশালী। তবে তাদের প্রশাসনিক কেন্দ্র হিসেবে তেমন কিছুই আবিস্কৃত হয়নি। চাভিন দে উয়ান্তার ছিল মূলত একটি ধর্মীয় কেন্দ্র। তবে এর অবস্থান ছিল পার্বত্য ও উপকূলীয় অঞ্চলের যোগাযোগের রাস্তা ও উত্তর দক্ষিণে যোগাযোগের রাস্তার একরকম সংযোগস্থলে। সেই কারণে আন্দাজ করা হয়, রাজনৈতিক দিক থেকেও এর যথেষ্ট গুরুত্ব ছিল।

চাভিন সভ্যতা ছিল মূলত কৃষিভিত্তিক। এরা ভুট্টা, কিনোয়া, মেইজ ও আলু চাষ করতো। চাষের জন্য জল সেচের বন্দোবস্তও ছিল। স্থানীয় পশু ইয়ামাকে তারা পোষ মানিয়েছিল। তাদের মাংস খাওয়া হত, পোশাক তৈরির জন্য তাদের লোম ব্যবহৃত হত, আবার মালবহনের কাজেও তাদের ব্যবহার করা হত। পূর্ববর্তী কারাল সভ্যতার সাথে তাদের এক উল্লেখযোগ্য পার্থক্য হল, মৃৎপাত্রের ব্যবহার তারা জানতো। উপকূলীয় অঞ্চলে তাদের ব্যবহৃত সুন্দর সুন্দর মৃৎপাত্র আবিষ্কৃত হয়েছে, যার থেকে তাদের শিল্পবোধের পরিচয় মেলে। এছাড়া মন্দিরগাত্রে ও দেওয়ালেও তারা খোদাই করে অনেক শিল্পকর্ম রচনা করেছিল। এগুলির সাথে তাদের ধর্মীয় বিশ্বাসের যোগ ছিল বলে মনে করা হয়। ধাতুবিদ্যাতেও তাদের যথেষ্ট দক্ষতার পরিচয় মেলে। ধাতু গলিয়ে তারা কাজ করতে জানতো। সোনার কাজেও তাদের দক্ষতার পরিচয় পাওয়া যায়।

## তথ্যসূত্র


বিষয়শ্রেণী:পেরুর ইতিহাস
বিষয়শ্রেণী:খ্রিস্টপূর্ব ১০ম শতাব্দীতে প্রতিষ্ঠিত
মহেন্দ্রলাল বিশ্বাস

**মহেন্দ্রলাল বিশ্বাস** ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। চট্টগ্রাম জেলায় যুব বিদ্রোহ সংঘটনের পর থেকে তার বাড়ি বিপ্লবীদের আশ্রয়স্থল কেন্দ্র হয়ে ওঠে। তার দুই পুত্র সুরেশ ও বিমল বিপ্লবী দলে যোগ দেন। ব্রিটিশ বাহিনীর হাত থেকে বিপ্লবীদের বাঁচানোর জন্য দিনরাত পাহারা দিতেন। বহুবার বাড়ি তল্লাশি করেও পুলিস কাউকে ধরতে পারেনি। অবশেষে ১৯৩৬ সনে তাকে গ্রেপ্তার করা হয়। জেলে অনশন করে তিনি প্রাণ উৎসর্গ করেন। ব্রিটিশ বিরোধী আন্দোলনে অনশন করে যারা শহীদ হয়েছিলেন তাদের কয়েকজন হচ্ছেন যতীন দাস, মহাবীর সিং, মোহিতমোহন মৈত্র, মোহনকিশোর নমোদাস, হরেন্দ্র মুন্সী, অনিলকুমার দাস, মণীন্দ্রনাথ বন্দ্যোপাধ্যায়, পণ্ডিত রামরক্ষা সহ আরো অনেকে।

## জন্ম
মহেন্দ্রলাল বিশ্বাসের জন্ম চট্টগ্রাম জেলার কোধুরখিলে।

## তথ্যসূত্র

বিষয়শ্রেণী:পূর্ববঙ্গে জন্ম
বিষয়শ্রেণী:চট্টগ্রাম জেলার বিপ্লবী
বিষয়শ্রেণী:চট্টগ্রাম জেলার ব্যক্তি
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:২০শ শতাব্দীর রাজনীতিবিদ
বিষয়শ্রেণী:বাঙালি বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
অসিতরঞ্জন ভট্টাচার্য

**অসিতরঞ্জন ভট্টাচার্য** (৪ এপ্রিল, ১৯১৫ - ২ জুলাই, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের শহীদ বিপ্লবী। তিনি বিপ্লবী দলের সভ্য ছিলেন। ১৯৩৩ সালের ১৩ মার্চ হাটখোলা, হবিগঞ্জ রেল ডাকাতি মামলায় অভিযুক্ত হয়ে প্রাণদণ্ডে দণ্ডিত হন। অপর তিন সঙ্গী বিরাজমোহন দেব, বিদ্যাধর সাহা ও গৌরাঙ্গমোহন দাসের যাবজ্জীবন দ্বীপান্তর দণ্ড হয়। সিলেট জেলে ফাঁসিতে মৃত্যুবরণ করেন।

## জন্ম
অসিতরঞ্জন ভট্টাচার্যের জন্ম সিলেট জেলায়। তার পিতার নাম ক্ষীরোদ ভট্টাচার্য।

## তথ্যসূত্র

বিষয়শ্রেণী:১৯১৫-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৩৪-এ মৃত্যু
বিষয়শ্রেণী:সিলেট জেলার বিপ্লবী
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:বাঙালি বিপ্লবী
বিষয়শ্রেণী:অনুশীলন সমিতি
রোহিণীরঞ্জন বড়ুয়া

**রোহিণীরঞ্জন বড়ুয়া** (১৯১৫ - ১৮ ডিসেম্বর, ১৯৩৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। বিপ্লবী সন্দেহে ১৯৩২ সালে তাকে গ্রেপ্তার করে কারারুদ্ধ করা হয়। ফরিদপুরের দৌলতপুর গ্রামে অন্তরীণ থাকাকালে দারোগা সৈয়দ এরসাদের নিয়ত দুর্ব্যবহারে অত্যন্ত অপমানিত বোধ করায় তিনি দায়ের আঘাতে দারোগার মস্তক ছিন্ন করেন। দারোগার মৃত্যু সম্বন্ধে সুনিশ্চিত হয়ে তিনি থানায় এসে নিজেই ধরা দেন। ফরিদপুর জেলে তার ফাঁসি হয়। তার এই আত্মাহুতির ফলে সব থানার ডেটিনিউরা দারোগাদের কাছ থেকে সত ব্যবহার পেতে থাকেন।

## জন্ম
রোহিণীরঞ্জন বড়ুয়ার জন্ম চট্টগ্রাম জেলার গুজারা নোয়াপাড়া গ্রামে এক দরিদ্র নিম্নবিত্ত বৌদ্ধ পরিবারে। তার পিতার নাম নীলকান্ত বড়ুয়া।

## তথ্যসূত্র

বিষয়শ্রেণী:১৯১৫-এ জন্ম
বিষয়শ্রেণী:১৯৩৫-এ মৃত্যু
বিষয়শ্রেণী:বিপ্লবী
বিষয়শ্রেণী:চট্টগ্রাম জেলার বিপ্লবী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:২০শ শতাব্দীর রাজনীতিবিদ
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:বাংলাদেশী বৌদ্ধ
বিষয়শ্রেণী:বাঙালি বিপ্লবী
বিষয়শ্রেণী:ভারতীয় স্বাধীনতা কর্মী
বিষয়শ্রেণী:ভারতীয় স্বাধীনতার বিপ্লবী আন্দোলন
রোহিণীকুমার কর

**রোহিণীকুমার কর** (? - ১৯২১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। অসহযোগ আন্দোলনের সময় পুলিসের প্রহারে মারা যান।

## জন্ম
রোহিণীকুমার করের জন্ম চট্টগ্রাম জেলার  সন্দ্বীপের হরিশপুরে।

## তথ্যসূত্র

বিষয়শ্রেণী:১৯২১-এ মৃত্যু
বিষয়শ্রেণী:চট্টগ্রাম জেলার বিপ্লবী
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:২০শ শতাব্দীর রাজনীতিবিদ
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:বাঙালি বিপ্লবী
বিষয়শ্রেণী:ভারতীয় স্বাধীনতা কর্মী
বিষয়শ্রেণী:ভারতীয় স্বাধীনতার বিপ্লবী আন্দোলন
অতুল সেন

**অতুল সেন** (? - ৫ আগস্ট, ১৯৩২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের শহীদ বিপ্লবী। ১৯৩০-এর দশকের গোড়ার দিকে বাংলায় ধারাবাহিক বিপ্লবী তৎপরতার দশক ছিল এবং চট্টগ্রাম অস্ত্রাগার আক্রমণের মাধ্যমে তা শীর্ষে ছিল। উচ্ছ্বসিত, সারা বাংলার বিপ্লবীরা কলকাতাকে কেন্দ্র করে ব্রিটিশদের উপর তাদের আক্রমণ অব্যাহত রাখে। ছাত্রাবস্থায় গ্রামের প্রখ্যাত বিপ্লবী রসিকলাল দাস, অনুজাচরণ সেন, রতিকান্ত দত্ত ও সত্যাশ্রমের কিরণচন্দ্র মুখোপাধ্যায় প্রমুখের সংস্পর্শে এসে বিপ্লবের মন্ত্রে দীক্ষিত হয়েছিলেন।
## আলফ্রেড ওয়াটসনকে হত্যার চেষ্টা
দ্য স্টেটসম্যান পত্রিকার সম্পাদক জনাব আলফ্রেড ওয়াটসন সে সময় বাংলার বিপ্লবীদের কঠোর সমালোচনা করেন। ক্যালকাটা ইউরোপিয়ান অ্যাসোসিয়েশনের মুখপাত্র, তাদের বিরুদ্ধে মিঃ ওয়াটসনের ক্রমাগত প্রচারণা তাকে তাদের টার্গেটে পরিণত করেছিল। তাঁর সম্পাদকীয় কলামে তিনি বলেন, এই সমস্ত বিপ্লবীদের জেল থেকে টেনে এনে ল্যাম্পপোস্টে ঝুলিয়ে দেওয়া উচিত। এর পরে বর্বর হিজলি কারাগারের ঘটনা ঘটেছিল যার জন্য বিপ্লবীরা ওয়াটসনকে দায়িত্বের সাথে ধরে রেখেছিল এবং তাকে নির্মূল করার সিদ্ধান্ত নিয়েছিল। ১৯৩২ সালের ৫ আগস্ট অতুলকুমার সেন স্টেটসম্যানের অফিসের গেটে মিঃ ওয়াটসনকে আক্রমণ করেন। অনেকক্ষণ ধরে গাড়ির জন্য অপেক্ষা করে সে কোম্পানির গেটের কাছাকাছি আসতেই ফুটবোর্ডে লাফিয়ে উঠে রিভলবার থেকে তাকে লক্ষ্য করে গুলি চালায়; কিন্তু আচমকাই গাড়িটি ম্যানহোলে ঢুকে ধাক্কা মারে। ফলে লক্ষ্যভ্রষ্ট হয়ে নিরাপত্তারক্ষীদের হাতে ধরা পড়েন তিনি। তৎক্ষণাৎ গ্রেফতার এড়াতে পটাশিয়াম সায়ানাইড সেবন করেন অতুলকুমার। এর কিছুদিন পরে আরেক বিপ্লবী মণি লাহিড়ী ও অনিল ভাদুড়ি, ওয়াটসনকে আবার গুলি করেন, কিন্তু পুলিশের হাত থেকে পলায়নরত অবস্থায় দুর্ঘটনায় মারা যান।

## জন্ম
অতুল সেনের জন্ম খুলনা জেলার দিঘলিয়া উপজেলার সেনহাটিতে। তার পিতার নাম অশ্বিনীকুমার সেন। সেনহাটি ছিল একটি রাজনীতি সচেতন গ্রাম যেখানে তাদের পরিবার ছিল হাব। সেনহাটি স্কুলের ছাত্রাবস্থায় তিনি যুগান্তর দলে যোগ দেন। ম্যাট্রিকের পর তিনি যাদবপুর ইঞ্জিনিয়ারিং কলেজে ভর্তি হন এবং উত্তর কলকাতার ১০, নারকেলডাঙ্গা লেনে থাকতেন।

## তথ্যসূত্র

বিষয়শ্রেণী:পূর্ববঙ্গে জন্ম
বিষয়শ্রেণী:১৯৩২-এ মৃত্যু
বিষয়শ্রেণী:খুলনা বিভাগের সক্রিয়কর্মী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:সেনহাটির ব্যক্তি
বিষয়শ্রেণী:বাঙালি বিপ্লবী
বিষয়শ্রেণী:অনুশীলন সমিতি
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
হরেন্দ্রনাথ মুন্সী

**হরেন্দ্রনাথ মুন্সী** (? - ৩০ জানুয়ারি, ১৯৩৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী। তিনি বিপ্লবী দলে যোগ দিয়ে বিভিন্ন কাজে সক্রিয় ছিলেন। ১৯৩৪ সনে আন্তঃপ্রাদেশিক ষড়যন্ত্র মামলায় ৫ বছরের সশ্রম কারাদণ্ডে দণ্ডিত হয়ে প্রথমে ডায়মন্ডহারবার এবং পরে ঢাকা জেলে স্থানান্তরিত হন। এখানে অনশন ধর্মঘটে যোগ দিলে নাকে নল দিয়ে জোর করে খাওয়ানোর সময় তার মৃত্যু ঘটে।

## ব্রিটিশবিরোধী আন্দোলনে অনশনে শহীদগণ
ব্রিটিশ বিরোধী স্বাধীনতা আন্দোলনে অনশন করে যারা শহীদ হয়েছিলেন তাদের কয়েকজন হচ্ছেন যতীন্দ্রনাথ দাস, মহাবীর সিং, মোহিতমোহন মৈত্র, মোহনকিশোর নমোদাস, মহেন্দ্রলাল বিশ্বাস, হরেন্দ্রনাথ মুন্সী, অনিলকুমার দাস, মণীন্দ্রনাথ বন্দ্যোপাধ্যায়, পণ্ডিতরাম রক্ষাসহ আরো অনেকে।

## তথ্যসূত্র

বিষয়শ্রেণী:১৯৩৮-এ মৃত্যু
বিষয়শ্রেণী:বাঙালি বিপ্লবী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:অনশনে মৃত্যুবরণকারী ব্যক্তিত্ব
বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:ভারতীয় স্বাধীনতা কর্মী
ওসমেটেরিয়াম

থাম্ব|ডান|Papilio xuthus Larva.(উপরের ছবিতে: ওসমেটেরিয়াম দেখা যাচ্ছে। নিচের ছবিতে: ওসমেটেরিয়াম ভেতরে ঢুকিয়ে নিয়েছে
প্যাপিলিওনিডি পরিবারের সদস্যদের শূককীটের এক বিশেষ অঙ্গ লক্ষ করা যায় তাকে *ওসমেটেরিয়াম* বলে। এটা লাল বা কমলা রঙের একটা মাংসল অঙ্গ, ইংরেজি Y এর মতো দুই মাথাওলা। এটা সাধারণত শরীরে ঢোকানো থাকে, বাইরের থেকে দেখা যায় না। শূককীট্টি কোন কারণে বিরক্ত হলে বা আত্মরক্ষার জন্য ওসমেটেরিয়ামটি মাথার ঠিক পিছনের জায়গা থেকে বেরিয়ে আসে। যার ফলে পিঁপড়ে বা ছোট মাকড়শারা শূককীটের কাছে আসে না। শিং উঁচিয়ে ভয় দেখানোর ভঙ্গিতে ওসমেটেরিয়ামটি বাতাসে কিছুক্ষন আস্ফালন করে শূককীট আবার তা ভেতরে ঢুকিয়ে নেয়।

## তথ্যসূত্র

বিষয়শ্রেণী:অণুজীব
বিষয়শ্রেণী:প্রজাপতি
হরেকৃষ্ণ বার

**হরেকৃষ্ণ বার** (জন্ম: ? - মৃত্যু: ১৮ ডিসেম্বর, ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তিনি মেদিনীপুর জেলার চন্দনখালির বাসিন্দা ছিলেন। ১৯৪২ খ্রিষ্টাব্দে তিনি ভারত ছাড় আন্দোলনে অংশগ্রহণ করেছিলেন। নিজ গ্রামে পুলিসের গুলিতে আহত হয়ে ঐদিনই মারা যান।

## তথ্যসূত্র

বিষয়শ্রেণী:১৯৪২-এ মৃত্যু
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:মেদিনীপুরের বিপ্লবী
বিষয়শ্রেণী:কলকাতার বিপ্লবী
বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:বাঙালি বিপ্লবী
হরেকৃষ্ণ জানা

**হরেকৃষ্ণ জানা** (জন্ম: ? - মৃত্যু: ১৯৪৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তিনি মেদিনীপুর জেলার আদমবারের বাসিন্দা ছিলেন। ১৯৪২ খ্রিষ্টাব্দে তিনি **আইন অমান্য আন্দোলন** এবং ভারত ছাড় আন্দোলনে অংশগ্রহণ করেছিলেন। কাঁথি কেন্দ্রীয় কারাগারে আটক থাকাকালে পুলিসের প্রহারের ফলে মারা যান।

## তথ্যসূত্র

বিষয়শ্রেণী:১৯৪৩-এ মৃত্যু
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:মেদিনীপুরের বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:বাঙালি বিপ্লবী
বিষয়শ্রেণী:কলকাতার বিপ্লবী
হরুবালা রায়

**হরুবালা রায়** (জন্ম: ? - মৃত্যু: ৪ মে ১৯৪৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী। তিনি ময়মনসিংহ জেলার লক্ষ্মীবুড়ার বাসিন্দা ছিলেন। নিজ অঞ্চলে হাজং, ডালু, বানাই, কোচ প্রভৃতি কৃষক নারীদের প্রিয় নেত্রী ছিলেন। কৃষক সমিতির আন্দোলনে ও মহিলা সমিতির কাজে তার সক্রিয় ভূমিকা ছিলো। ১৯৪৩ সালের দুর্ভিক্ষে ত্রাণকার্যে তিনি সুনাম অর্জন করেন।

## তথ্যসূত্র

বিষয়শ্রেণী:১৯৪৪-এ মৃত্যু
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:ময়মনসিংহের বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:বাঙালি বিপ্লবী
হরেন্দ্রনাথ ভট্টাচার্য

**হরেন্দ্রনাথ ভট্টাচার্য** (? - ১৯৩৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। ১৯৩০ সালে তারকেশ্বরের সত্যাগ্রহে এবং লবণ সত্যাগ্রহে অংশগ্রহণ করায় দুবার তার কারাদণ্ড হয়। পুলিসের নির্মম অত্যাচারের ফলে মারা যান।

## জন্ম
হরেন্দ্রনাথ ভট্টাচার্যের জন্ম কলকাতায়। তার পিতার নাম রাজকুমার ভট্টাচার্য।

## তথ্যসূত্র

বিষয়শ্রেণী:১৯৩৫-এ মৃত্যু
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:কলকাতার বিপ্লবী
বিষয়শ্রেণী:বাঙালি বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
হরেন্দ্রনাথ চক্রবর্তী

**হরেন্দ্রনাথ চক্রবর্তী** বা **হরেন্দ্রনাথ ভট্টাচার্য** (১৯১৬ - ৫ জুন, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। চট্টগ্রাম যুব বিপ্লবীদলের সদস্যরূপে বিভিন্ন দায়িত্বপূর্ণ কাজের সঙ্গে যুক্ত ছিলেন। মাস্টারদা সূর্য সেনের ফাঁসির আদেশ জানার পর প্রতিশোধ গ্রহণের জন্য পল্টন মাঠে ইংরেজদের ক্রিকেট খেলার সময় ৭ জানুয়ারি, ১৯৩৪ তারিখে তিনি ও অপর তিনজন যুবক বোমা ও রিভলভারের সাহায্যে কয়েকজনকে আহত করেন। ঘটনাস্থলে দুজন নিত্যরঞ্জন সেন ও হিমাংশুবিমল চক্রবর্তী নিহত হন এবং কৃষ্ণকুমার চৌধুরী ও তিনি গ্রেপ্তার হয়ে মেদিনীপুর কেন্দ্রীয় কারাগারে ফাঁসিতে মৃত্যুবরণ করেন।

## জন্ম
হরেন্দ্রনাথ চক্রবর্তীর জন্ম চট্টগ্রামের বাগদণ্ডীতে। তার পিতার নাম কালিকুমার চক্রবর্তী।

## তথ্যসূত্র

 

বিষয়শ্রেণী:১৯১৬-এ জন্ম
বিষয়শ্রেণী:১৯৩৪-এ মৃত্যু
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:চট্টগ্রাম জেলার বিপ্লবী
বিষয়শ্রেণী:অনুশীলন সমিতি
বিষয়শ্রেণী:২০শ শতাব্দীর রাজনীতিবিদ
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:বাঙালি বিপ্লবী
বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি
বিষয়শ্রেণী:মৃত্যুদণ্ডপ্রাপ্ত বিপ্লবী
বিষয়শ্রেণী:২০শ শতাব্দীতে যুক্তরাজ্য দ্বারা মৃত্যুদণ্ড
হিমাংশুবিমল চক্রবর্তী

**হিমাংশুবিমল চক্রবর্তী** বা **হিমাংশুবিমল ভট্টাচার্য** (? - ৭ জানুয়ারি, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। নেতা মাস্টারদা সূর্য সেন গ্রেপ্তার হবার পর চট্টগ্রাম যুব বিপ্লবী দলের চার জন সদস্য প্রতিশোধ গ্রহণের জন্য ইউরোপীয় ক্লাব (পল্টন) মাঠে ইংরেজদের ক্রিকেট খেলার সময় ৭ জানুয়ারি, ১৯৩৪ তারিখে বোমা ও রিভলভারের সাহায্যে কয়েকজন অফিসারকে আক্রমণ করেন। ঘটনাস্থলে তিনি এবং নিত্যরঞ্জন সেন নিহত হন। কৃষ্ণকুমার চৌধুরী এবং হরেন্দ্রনাথ চক্রবর্তী গ্রেপ্তার হয়ে মেদিনীপুর কেন্দ্রীয় কারাগারে ফাঁসিতে মৃত্যুবরণ করেন।

## জন্ম
হিমাংশুবিমল চক্রবর্তীর জন্ম চট্টগ্রামে।

## তথ্যসূত্র

বিষয়শ্রেণী:১৯৩৪-এ মৃত্যু
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:চট্টগ্রাম জেলার বিপ্লবী
বিষয়শ্রেণী:অনুশীলন সমিতি
বিষয়শ্রেণী:২০শ শতাব্দীর রাজনীতিবিদ
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:বাঙালি বিপ্লবী
বাংলাদেশ সংশ্লিষ্ট সংঘটিত যুদ্ধের তালিকা

ইতিহাসের বিভিন্ন পর্যায়ে বাংলাদেশ তথা বাংলা এবং বাঙালি জনগণের অংশগ্রহণে সংঘটিত সামরিক সংঘাত এবং যুদ্ধসমূহকে এই তালিকায় স্থান দেয়া হয়েছে। এই সকল যুদ্ধের অধিকাংশই সংঘটিত হয়েছে যখন বাংলা পরাধীন ছিল।

## [[পাল সাম্রাজ্য]] (৭৫০–১২০০)

## [[সেন রাজবংশ|সেন সাম্রাজ্য]] (১০৭০-১২৩০)

## [[শাহী বাংলা|সুলতানি আমল]] (১৩৩৮–১৫৭৬)

১৩৩৮ খ্রিষ্টাব্দে বাংলা দিল্লি সালতানাত থেকে স্বাধীনতা লাভ করে এবং ১৫৭৬ খ্রিষ্টাব্দ পর্যন্ত স্বাধীনতা অক্ষুণ্ণ রাখে (কেবল ১৫৪০ এর দশকে স্বল্পস্থায়ী মুঘল ও আফগান অধিকার ব্যতীত)। এসময় বাংলার নিজস্ব সামরিক বাহিনী ছিল এবং তা বিভিন্ন যুদ্ধ ও সশস্ত্র সংঘর্ষে অংশ নেয়।

## [[সুবাহ বাংলা|বঙ্গীয় প্রদেশ]] (১৫৭৬-১৭১৭)

১৫৭৬ সালে মুঘল সাম্রাজ্য বাংলা অধিকার করে এবং এটিকে সাম্রাজ্যের একটি প্রদেশে পরিণত করে। ১৭১৭ সালে মুঘল সুবাদার (প্রাদেশিক গভর্নর) মুর্শিদকুলি খাঁ বাংলার স্বাধীনতা ঘোষণা করার আগ পর্যন্ত মুঘল শাসন স্থায়ী হয়। এসময় বাঙালিরা মুঘলদের সামরিক বাহিনীতে দায়িত্ব পালন করে এবং মুঘলদের নেতৃত্বে অনেক যুদ্ধে অংশগ্রহণ করে।

## [[বাংলা ও মুর্শিদাবাদের নবাবগণ|বাংলা]] (১৭১৭-১৭৬৫)

১৭১৭ সালে মুঘল সাম্রাজ্যের অন্তর্ভুক্ত বাংলার প্রাদেশিক গভর্নর মুর্শিদকুলি খাঁ মুঘল সাম্রাজ্যের দুর্বলতার সুযোগ নিয়ে বাংলার স্বাধীনতা ঘোষণা করেন এবং নিজেকে বাংলার নবাব হিসেবে প্রতিষ্ঠিত করেন। ১৭৬৪ সালে ব্রিটিশরা অধিকার করার পূর্ব পর্যন্ত বাংলা স্বাধীন ছিল। এসময় বাঙালিদের দ্বারা গঠিত বাংলার নিজস্ব সামরিক বাহিনী ছিল।

## [[বেঙ্গল প্রেসিডেন্সি]] (১৭৬৫-১৯৪৭)

## [[পূর্ব বাংলা]] (১৯৪৭-১৯৫৫)

১৯৪৭ সালে পূর্ব বাংলা নবপ্রতিষ্ঠিত রাষ্ট্র পাকিস্তানের একটি প্রদেশে পরিণত হয়। প্রদেশটি ১৯৫৫ সাল পর্যন্ত পূর্ব বাংলা নাম ধারণ করেছিল। এসময় বাঙালিরা পাকিস্তান সামরিক বাহিনীর হয়ে কাজ করত এবং তারা পাকিস্তানের সাথে জড়িত বেশ কিছু সংঘর্ষে অংশ নেয়।

## [[পূর্ব পাকিস্তান]] (১৯৫৫-১৯৭১)

১৯৫৫ সালে পূর্ব বাংলার নাম পরিবর্তন করে পূর্ব পাকিস্তান করা হয় এবং এটি পাকিস্তানি "এক ইউনিট" নীতির ভিত্তিতে পাকিস্তানের দুটি ইউনিটের একটিতে পরিণত হয়। ১৯৭১ সাল পর্যন্ত পূর্ব পাকিস্তান পাকিস্তানের একটি অংশ ছিল। এসময় বাঙালিরা পাকিস্তান সামরিক বাহিনীকে সেবা প্রদান অব্যাহত রাখে এবং পাকিস্তানের বিভিন্ন যুদ্ধে অংশগ্রহণ করে।

## [[বাংলাদেশ|গণপ্রজাতন্ত্রী বাংলাদেশ]] (১৯৭১-বর্তমান)

## আরো দেখুন

* বাংলার ইতিহাস
* বাংলার সামরিক ইতিহাস
* বাংলাদেশ সামরিক বাহিনী

## তথ্যসূত্র


## বহিঃস্থ লিঙ্কসমূহ
*Bangladesh Official Army website 

*
Bangladesh
বিষয়শ্রেণী:বাংলাদেশের সামরিক ইতিহাস
বিষয়শ্রেণী:বাংলার ইতিহাস
বিষয়শ্রেণী:বাংলাদেশের ইতিহাস সম্পর্কিত তালিকা
বিষয়শ্রেণী:বাংলাদেশ সামরিক সম্পর্কিত তালিকা
স্যাম বিলিংস

**স্যামুয়েল উইলিয়াম বিলিংস** (; জন্ম: ১৫ জুন, ১৯৯১) কেন্টের পেমবারি এলাকায় জন্মগ্রহণকারী ইংরেজ ক্রিকেটার। ইংল্যান্ড ক্রিকেট দলের অন্যতম সদস্য তিনি। দলে তিনি মূলতঃ উইকেট-রক্ষকের দায়িত্ব পালন করে থাকেন। পাশাপাশি ডানহাতে ব্যাটিংয়ে অভ্যস্ত তিনি।

## খেলোয়াড়ী জীবন
লাফবোরা বিশ্ববিদ্যালয়ে ক্রীড়া ও শারীরিক বিজ্ঞান বিষয়ে অধ্যয়নকালীন প্রথম-শ্রেণীর ক্রিকেটে অভিষেক ঘটে তার। ২০১১ সালে লাফবোরা এমসিসিইউ’র পক্ষে ও নর্দাম্পটনশায়ারের বিপক্ষে তিনি প্রথম খেলেন। একই দলের সদস্যরূপে লিচেস্টারশায়ারের বিপক্ষে অংশগ্রহণ করেছিলেন তিনি। তার প্রথম দুইটি প্রথম-শ্রেণীর ক্রিকেটে ৫০.৭৫ গড়ে ২০৩ রান তোলেন। তন্মধ্যে নর্দাম্পটনশায়ারের বিপক্ষে ব্যক্তিগত সর্বোচ্চ রান ছিল ১৩১।

পরবর্তীতে কেন্ট দলের সদস্য হিসেবে কাউন্টি ক্রিকেটে অভিষেক ঘটে। প্রতিপক্ষ দল ছিল লাফবোরা এমসিসিইউ। ২০১১ মৌসুমে ক্লাইডেডেল ব্যাংক ৪০ প্রতিযোগিতায় নেদারল্যান্ডসের বিপক্ষে লিস্ট এ ক্রিকেটে অভিষিক্ত হন তিনি। নিয়মিত উইকেট-কিপার জারেইন্ট জোন্সের পরিবর্তে তিনি এ সুযোগ পান। পাশাপাশি, ফ্রেন্ডস প্রভিডেন্ট টি২০ প্রতিযোগিতায়ও চারটি খেলায় অংশ নিয়েছিলেন।

## ব্যক্তিগত সেরা
*১১ জুন, ২০১৬ পর্যন্ত*

## তথ্যসূত্র

## আরও দেখুন
* জেমস ভিন্স
* ইংল্যান্ড এবং ওয়েলস ক্রিকেট বোর্ড
* ২০১৫ অস্ট্রেলিয়া ক্রিকেট দলের ইংল্যান্ড ও আয়ারল্যান্ড সফর

## বহিঃসংযোগ
*Sam Billings at ESPNcricinfo
*Sam Billings at CricketArchive

বিষয়শ্রেণী:ইংরেজ ক্রিকেটার
বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ উইকেট-রক্ষক
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইংল্যান্ডের একদিনের আন্তর্জাতিক ক্রিকেটার
বিষয়শ্রেণী:ইংল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:লাফবোরা বিশ্ববিদ্যালয়ের ক্রিকেটার
বিষয়শ্রেণী:কেন্টের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:লাফবোরা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইসলামাবাদ ইউনাইটেডের ক্রিকেটার
বিষয়শ্রেণী:দিল্লি ক্যাপিটালসের ক্রিকেটার
বিষয়শ্রেণী:বিশ্ব একাদশ টুয়েন্টি২০ আন্তর্জাতিক ক্রিকেটার
বিষয়শ্রেণী:চেন্নাই সুপার কিংসের ক্রিকেটার
বিষয়শ্রেণী:সিডনি সিক্সার্সের ক্রিকেটার
বিষয়শ্রেণী:ইংরেজ পুরুষ ফুটবলার
বিষয়শ্রেণী:উইকেট-রক্ষক
বিষয়শ্রেণী:সিডনি থান্ডারের ক্রিকেটার
বিষয়শ্রেণী:কলকাতা নাইট রাইডার্সের ক্রিকেটার
বিষয়শ্রেণী:কেন্ট ক্রিকেট অধিনায়ক
বিষয়শ্রেণী:ব্রিসবেন হিটের ক্রিকেটার
বিষয়শ্রেণী:অবস্থান অনুযায়ী শ্রেণীভুক্ত নয় এমন পুরুষ ফুটবলার
কৃষ্ণকুমার চৌধুরী

**কৃষ্ণকুমার চৌধুরী** (বা **কৃষ্ণগোপাল চৌধুরী** (আনু. ১৯১৮ - ৫ জুন, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। ১৯৩৩ সালে মাস্টারদা সূর্যসেন এবং তারকেশ্বর দস্তিদারের মৃত্যুদণ্ডের প্রতিশোধ গ্রহণের জন্য চট্টগ্রাম যুব বিপ্লবী দলের চার জন সদস্য ইউরোপীয় ক্লাব (পল্টন) মাঠে ইংরেজদের ক্রিকেট খেলার সময় ৭ জানুয়ারি, ১৯৩৪ তারিখে বোমা ও রিভলভারের সাহায্যে কয়েকজন অফিসারকে আক্রমণ করেন। এতে পুলিস সুপার পিটার ক্লিয়ারি নিহত হয় এবং কয়েকজন শ্বেতাঙ্গ আহত হন। মিলিটারির পাল্টা আক্রমণে ঘটনাস্থলে নিত্যরঞ্জন সেন এবং হিমাংশুবিমল চক্রবর্তী নিহত হন। কৃষ্ণকুমার চৌধুরী এবং হরেন্দ্রনাথ চক্রবর্তী গ্রেপ্তার হন। বিচারে দুজনেরই ফাঁসি হয়। ১৯৩৪ সনের ৫ ই জুন তারা মেদিনীপুর কেন্দ্রীয় কারাগারে ফাঁসিতে মৃত্যুবরণ করেন।

## জন্ম
কৃষ্ণকুমার চৌধুরীর (বা কৃষ্ণগোপাল চৌধুরী) জন্ম চট্টগ্রামের  কেলিশহরে। পিতা হেমেন্দ্রলাল চৌধুরী। 

## তথ্যসূত্র

 

বিষয়শ্রেণী:১৯১৮-এ জন্ম
বিষয়শ্রেণী:১৯৩৪-এ মৃত্যু
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:চট্টগ্রাম জেলার বিপ্লবী
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
বিষয়শ্রেণী:বাঙালি বিপ্লবী
বিষয়শ্রেণী:২০শ শতাব্দীতে যুক্তরাজ্য দ্বারা মৃত্যুদণ্ড
বিষয়শ্রেণী:মৃত্যুদণ্ড কার্যকর হওয়া বিপ্লবী
বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি